Aurel Vlaicu

Aurel Vlaicu (19. november 1882 Binținți – 13. september 1913 Orăștie) oli Rumeenia (Austria-Ungari) insener ja aviaator.

Aurel Vlaicu sündis 1882. aastal Transilvaanias Bințințis (küla kannab tänapäeval Aurel Vlaicu nime). 1902. aastal sai ta Sibius bakalaureusekraadi. Ta jätkas õpinguid Budapesti tehnikaülikoolis ja Müncheni Tehnikaülikoolis ning sai 1907. aastal insenerikutse.Gheorghiu, Constantin C. (1960). Aurel Vlaicu, un precursor al aviației românești. Bucharest: Editura Tehnică. (lk 21-27) Seejärel teenis ta aasta Austria-Ungari mereväes, misjärel asus tööle Opeli autotehases Rüsselsheimis."Aurel Vlaicu a lucrat pentru Opel – Documente oficiale (Aurel Vlaicu Worked for Opel)" stildeviata.com.

1909. aastal lahkus ta Saksamaalt ja naasis Bințințisse, kus valmistas koos oma vennaga funktsionaalse purilennuki.Gheorghiu, Constantin C. (1960). Aurel Vlaicu, un precursor al aviației românești. Bucharest: Editura Tehnică. (lk 33-47) Samal aastal suundus ta Rumeeniasse, kus sai Transilvaaniast ümberasununa rahalist toetust. Seal asus ta ehitama oma esimest mootorlennukit, saades selleks toetust nii Rumeenia sõjaministeeriumilt kui ka avaliku hariduse ministrilt. Lennuk tegi esmalennu järgmise aasta 19. juunil Cotroceni lennuväljal. 28. septembril lendas ta sellega sõjaliste õppuste käigus Slatinast Piatra Olti, toimetades kohale kirja. Tegemist on ühe varasema juhtumiga, kus lennukit on kasutatud militaarseks otstarbeks.Gheorghiu, Constantin C. (1960). Aurel Vlaicu, un precursor al aviației românești. Bucharest: Editura Tehnică. (lk 101)

Veel samal aastal asus ta ehitama uut lennukit, mis valmis järgmise aasta aprillis. Juunis 1912 osales ta sellega Viinis lennundusnädalal, saades auhinna täpsusmaandumises, ümber samba lendamises ja kuuli teelesaatmises. Ühtlasi sai ta ka FAI lenduritunnistuse nr 52.Wiener Bilder 30. juunil 1912.

Kolmandat lennukit asus ta konstrueerima Marconi Company tarbeks. See pidi olema katselennuk, mida firma vajas lennukitele sobivate raadiote väljaarendamiseks. Lennuk valmis alles pärast Aurel Vlaicu surma, ent ei jõudnud tellijateni. 1916. aastal vallutasid Saksa väed Bukaresti ja lennuk viidi sealt minema. 1942. aastal nägid mitmed Rumeenia ohvitserid seda Berliinis lennundusnäitusel, ent lennundusnäituse dokumentatsioonis seda lennukit ei kajastatud.Hundertmark, Michael; Steinle, Holger (1985). Phoenix aus der Asche - Die Deutsche Luftfahrt Sammlung Berlin. Berlin: Silberstreif Verlag. ISBN 978-3924091026. lk 110-114

Septembris 1913 üritas Vlaicu olla esimene inimene, kes üle Karpaatide lendab. Ta kasutas selleks oma teist lennukit, ent see kukkus alla. Tõenäolisim põhjus on see, et lennuk oli maandumiseks valitud kohas maandumiseks liiga kõrgel.

Vlaicu järgi on nime saanud tema sünniküla. Ka kannab tema nime Bukaresti Aurel Vlaicu lennujaam.

Viited

Kategooria:Rumeenia inimesed
Kategooria:Austria-Ungari inimesed
Kategooria:Leiutajad
Kategooria:Insenerid
Kategooria:Müncheni Tehnikaülikooli vilistlased
Kategooria:Lennuõnnetusel hukkunud
Kategooria:Sündinud 1882
Kategooria:Surnud 1913